ΑΠΟΦΑΣΗ ΤΗΣ ΕΠΙΤΡΟΠΗΣ της 9ης Δεκεμβρίου 1997 σχετικά με την κοινοτική χρηματοδοτική ενίσχυση για την εξάλειψη της κλασικής πανώλης των χοίρων στην Ισπανία το 1997 (Το κείμενο στην ισπανική γλώσσα είναι το μόνο αυθεντικό) (98/63/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 3 παράγραφος 3,

Εκτιμώντας:

ότι σημειώθηκαν κρούσματα της κλασικής πανώλης των χοίρων στην Ισπανία το 1997 7 ότι η εκδήλωση αυτής της νόσου αποτελεί σοβαρό κίνδυνο για το κοινοτικό ζωικό κεφάλαιο και, για να εξαλειφθεί όσο το δυνατόν ταχύτερα η νόσος αυτή, η Κοινότητα έχει τη δυνατότητα να αντισταθμίσει τις απώλειες που σημειώθηκαν 7

ότι, όταν είχε επισήμως επιβεβαιωθεί η παρουσία της κλασικής πανώλης των χοίρων, οι γερμανικές αρχές ανακοίνωσαν ότι έλαβαν τα κατάλληλα μέτρα στα οποία περιλαμβάνονται τα μέτρα που αναφέρονται στο άρθρο 3 παράγραφος 2 της απόφασης 90/424/ΕΟΚ 7

ότι, εν αναμονή της ολοκλήρωσης της επαλήθευσης από την Επιτροπή ότι, αφενός, τηρούνται οι κοινοτικοί κανόνες που αφορούν τον κτηνιατρικό τομέα και ότι, αφετέρου, πληρούνται οι όροι της κοινοτικής χρηματοδοτικής συνδρομής, πρέπει να επιτραπεί η χορήγηση μιας πρώτης δόσης 4 εκατομμυρίων Ecu 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Ισπανία δύναται να λάβει μια πρώτη δόση 4 εκατομμυρίων Ecu στο πλαίσιο της κοινοτικής χρηματοδοτικής συνδρομής όσον αφορά τα κρούσματα της κλασικής πανώλης των χοίρων που παρουσιάστηκαν στο έδαφός της.

Μπορούν να χορηγηθούν συμπληρωματικές δόσεις, εφόσον πληρούνται οι όροι που απαιτεί η Επιτροπή και οι οποίοι περιλαμβάνονται στο άρθρο 3 παράγραφος 2 της απόφασης 90/424/ΕΟΚ.

Άρθρο 2

1. Η πρώτη δόση της κοινοτικής χρηματοδοτικής συμμετοχής χορηγείται μετά από την υποβολή των δικαιολογητικών εγγράφων.

2. Τα έγγραφα που αναφέρονται στην παράγραφο 1 περιλαμβάνουν:

α) επιδημιολογική αναφορά που καλύπτει κάθε εκμετάλλευση στην οποία έχουν σφαγεί ζώα. Η αναφορά περιλαμβάνει πληροφόρηση σχετικά με τα ακόλουθα θέματα:

i) μολυσμένες εκμεταλλεύσεις:

- τόπος και διεύθυνση,

- ημερομηνία της υπόνοιας της παρουσίας της νόσου και ημερομηνία της επιβεβαίωσης,

- αριθμός και ημερομηνία των ζώων που έχουν σφαγεί και καταστραφεί,

- μέθοδος θανάτωσης και καταστροφής,

- τύπος και αριθμός των δειγμάτων που είχαν συλλεχθεί και εξετασθεί κατά τη στιγμή της υπόνοιας της παρουσίας της νόσου 7 τα αποτελέσματα των σχετικών εξετάσεων,

- τύπος και αριθμός δειγμάτων που είχαν συλλεχθεί και εξετασθεί κατά τη στιγμή του αποπληθυσμού της μολυσμένης εκμετάλλευσης 7 τα αποτελέσματα των σχετικών εξετάσεων,

- πηγή της μόλυνσης, όπως εκτιμάται επί τη βάσει ολοκληρωμένης επιδημιολογικής έρευνας 7

ii) εκμεταλλεύσεις επαφής:

- πρώτη, τρίτη, τέταρτη και έκτη περίπτωση, όπως αναφέρεται στο σημείο i),

- μολυσμένη εκμετάλλευση (εκδήλωση κρούσματος της νόσου) με την οποία έχει επιβεβαιωθεί ή υπάρχει υπόνοια επαφής 7 φύση της επαφής 7

β) χρηματοδοτική έκθεση στην οποία περιλαμβάνεται κατάλογος και διεύθυνση των δικαιούχων, αριθμός των ζώων που έχουν σφαγεί, ημερομηνία της σφαγής και ποσό που έχει πληρωθεί.

Άρθρο 3

Η Ισπανία διαβιβάζει τα δικαιολογητικά έγγραφα που αναφέρονται στο άρθρο 2 το αργότερο έξι μήνες μετά την κοινοποίηση της παρούσας απόφασης.

Άρθρο 4

Η παρούσα απόφαση απευθύνεται στο Βασίλειο της Ισπανίας.

Βρυξέλλες, 9 Δεκεμβρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ L 224 της 18. 8. 1990, σ. 19.

(2) ΕΕ L 168 της 2. 7. 1994, σ. 31.